b'\n_START_ARTICLE_\n\xc4\x8crt Sojar Voglar\n_START_SECTION_\n\xc5\xbdivljenjepis\n_START_PARAGRAPH_\nZ glasbo se je pri\xc4\x8del ukvarjati pri dveh letih starosti, ko je postal najmlaj\xc5\xa1i \xc4\x8dlan Otro\xc5\xa1kega pevskega zbora RTV Ljubljana. Glasbena pot ga je vodila najprej na ni\xc5\xbejo glasbeno \xc5\xa1olo in potem na Srednjo glasbeno in baletno \xc5\xa1olo v Ljubljani, kjer je leta 1996 diplomiral na oddelku za glasbeno teorijo. Na Akademiji za glasbo v Ljubljani je \xc5\xa1tudiral kompozicijo in glasbeno teorijo v razredu profesorja Marka Mihevca in leta 2000 z odliko diplomiral, leta 2004 pa magistriral iz glasbene teorije na isti ustanovi. Najprej je pou\xc4\x8deval na Srednji glasbeni in baletni \xc5\xa1oli v Ljubljani, v letih 2001-2004 deloval kot asistent-sta\xc5\xbeist za glasbenoteoreti\xc4\x8dne predmete na Akademiji za glasbo v Ljubljani, nato je do leta 2006 deloval kot samostojni kulturni delavec - skladatelj. V letu 2005 je bil \xc5\xa1tipendist Ministrstva za kulturo RS. Zdaj deluje kot u\xc4\x8ditelj na Konservatoriju za glasbo in balet v Ljubljani, kot habilitirani docent pa pou\xc4\x8duje tudi na Akademiji za glasbo v Ljubljani. V letih od 2002 do 2010 je bil tajnik Dru\xc5\xa1tva slovenskih skladateljev in umetni\xc5\xa1ki oblikovalec Glasbenih popoldnevov s slovenskim skladateljem Antonom Lajovicem vsako leto decembra na Va\xc4\x8dah pri Litiji._NEWLINE_\xc4\x8crt Sojar Voglar je do sedaj je ustvaril ve\xc4\x8d kot 180 skladb na podro\xc4\x8dju orkestralne, komorne, instrumentalne-solisti\xc4\x8dne in vokalne glasbe, pi\xc5\xa1e pa tudi scensko, filmsko in plesno glasbo ter ustvarja priredbe vsakovrstnega \xc5\xbeanra. Njegova glasbena dela do\xc5\xbeivljajo praizvedbe in \xc5\xa1tevilne ponovitve na vseh najpomembnej\xc5\xa1ih koncertih in festivalih v Sloveniji in \xc5\xa1tevilnih tujih dr\xc5\xbeavah (Hrva\xc5\xa1ka, Srbija, Makedonija, Avstrija, Italija, \xc4\x8ce\xc5\xa1ka, Nem\xc4\x8dija, Bolgarija, Romunija, Estonija, Velika Britanija, \xc5\xa0panija, \xc5\xa0vedska, ZDA, Nova Zelandija, Brazilija in Ju\xc5\xbena Koreja).\n_START_SECTION_\nPomembnej\xc5\xa1a dela\n_START_PARAGRAPH_\nSimfonija \xc5\xa1t. 1 (2006), Simfonija \xc5\xa1t. 2 (2008), Koncert za violino in orkester (2010), Koncert za violon\xc4\x8delo in orkester (2002), Koncert za flavto in orkester (2008), Koncert za dva saksofona in orkester (2004), Koncert za pikolo in orkester (2011-12), Dvojni koncert za flavto, harfo, tolkala in godala (2000) Koncert za evfonij in godala (2010), Kontrasti v barvi za veliki orkester (2003), Mikser za veliki orkester (2011-12) Divertimento grazioso za klavirski trio (1998), Tri bagatele za tolkala (1998), Pihalni kvintet \xc5\xa1t. 1 (1998), Fantazija-pesnitev za violon\xc4\x8delo in klavir (1999), Arabeske za sekstet klarinetov (2001), Tango Marakleano za violino, kitaro in harmoniko (2002), Angel ljubezni za komorni ansambel (2003), Tango ptic za tri pikole in klavir (2004), Hrepenenje za kvartet flavt (2004), Sonata za violon\xc4\x8delo in klavir (2005), Duo Brillante za violon\xc4\x8delo in harmoniko (2010), Slike za kvartet saksofonov in tolkala (2011), V dveh hitrostih za saksofon in marimbo (2013), Kristali za klarinet in klavir (2013), Trenutki, ki se razblinjajo za klavir (2002), Mavri\xc4\x8dna impresija za klavir (2011), Sonatina za violino solo (2005), Igra svetlobe za harfo solo (2003), Prebujanje narave za flavto solo (2010), Monolog za vibrafon (2009), Sonata za citre (2009), Popotnik (T. Pav\xc4\x8dek) za me\xc5\xa1ani zbor (2007), Mir vam zapustim (sakralna) za me\xc5\xa1ani zbor (2009), Dan ti\xc5\xa1ine (Hafis) za me\xc5\xa1ani zbor in pikolo (2010), Ave maris stella (sakralna) za me\xc5\xa1ani zbor (2012), Svetla pesem (C. Zlobec) za me\xc5\xa1ani zbor (2012), San se \xc5\xa1etao, Ena pti\xc4\x8dka priletela za mladinski zbor in klavir (2012-13)'